Autoput Gradiška–Banja Luka

**Autoput Gradiška–Banja Luka** je autoput u Bosni i Hercegovini koji povezuje Gradišku sa Banjom Lukom i dio je evropskog puta E661. Autoput sadrži četiri petlje i dva tunela. Petlje su: Mahovljanska petlja, Petlja Krnete, Petlja Berek i Petlja Čatrnja. Na petlji Krnete odvaja se put za Aleksandrovac, na petlji Berek odvaja se put za Novu Topolu, a na petlji Čatrnji je odvajanje za magistralni put Kozarska Dubica–Gradiška. Tuneli su: tunel Klašnice i tunel Laktaši.

Izgradnja ovog autoputa počela je 8. septembra 2004. Ovu dionicu evropskog puta E661 je finansirala Vlada Republike Srpske, dok se o poslovima planiranja staralo Ministarstvo saobraćaja i veza Republike Srpske, odnosno JP Putevi Republike Srpske. Predviđena godina završetka radova na izgradnji autoputa bila je 2008, ali je put na dionici od Klašnice do Mahovljana (5,6&nbsp;km) otvoren tek krajem aprila 2011, a do Gradiške (26,5&nbsp;km) tek 30. novembra 2011.

Zbog političkih nesuglasica između dva bosanskohercegovačka entiteta, Federacije Bosne i Hercegovine i Republike Srpske, autoputu Gradiška–Banja Luka nije dodijeljen broj sa odgovarajućom nomenklaturom. Moguće je da će put dobiti oznaku A2, mada je taj broj predviđen za planirani autoput A2 koji bi trebao povezivati Brčko i Tuzlu. Trenutno je autoput numerisan oznakom međunarodnog evropskog puta E661.

## Mahovljanska petlja 
mini|300px|desno|Mahovljanska petlja
Mahovljanska petlja povezuje autoputeve Gradiška–Banja Luka i Banja Luka–Doboj. Dužina saobraćajnica na petlji je 7360 m, a njena površina u prečniku iznosi 1,5 km. Za njenu izgradnju utrošeno je 30.000 m³ betona, 40.000 tona asfalta, 3.000 tona čelika, 600.000 m³ iskopa i nasipa i 15 km ograda. Petlju je finansirala Vlada Republike Srpske, a za njenu izgradnju utrošeno je 15 miliona eura, odnosno 11,5 milion za samu izgradnju i oko 3,5 miliona za dodatne radove na klizištu. Radove su izveli češki konzorcijum OHL ŽS iz Brna i Niskogradnja iz Laktaša. Izgradnja petlje počela je u martu 2010, trajala je duže od dvije godine a otvorena je sredinom 2012. Mahovljanska petlja svečano je otvorena 15. jula 2012. kada je ministrica za prostorno uređenje, građevinarstvo i ekologiju Republike Srpske Srebrenka Golić uručila rješenje o odobrenju za upotrebu petlje direktoru JP Autoputevi Republike Srpske Dušanu Topiću. Autoput su otvorili tadašnji predsjednik Republike Srpske Milorad Dodik, premijer Republike Srpske Aleksandar Džombić, ministar saobraćaja i veza RS Nedeljko Čubrilović i ostali ministri u Vladi RS.

## Putarina 
Dana 16. marta 2015. u naselju Jakupovci, kod Laktaša, otpočela je otvorena naplata putarine u iznosu od 2 do 10 konvertibilnih maraka, u zavisnosti od kategorije vozila. Nedugo nakon izgradnje autoputa Banja Luka - Doboj u jesen 2019. na svim autoputevima u Republici Srpskoj uspostavljen je zatvoreni sistem naplate putarine.

Plaćanje putarine moguće je gotovinom (u konvertibilnim markama - novčanice i kovanice; euro - samo novčanice), platnim karticama i elektronskom naplatom (ENP) pomoću TAG uređaja. Visina cijene putarine zavisi od kategorije vozila, kao i dužine pređenog puta.

## Galerija 

Datoteka:Highway banja luka gradiska1.JPG|Autoput u okolici Gradiške.
Datoteka:Highway banja luka gradiska2.JPG|Petlja Berek.
Datoteka:Highway banja luka gradiska3.JPG|Autoput u okolici Gradiške.
Datoteka:E-661 highway.png|Autoput u blizini Gradiške.

## Također pogledajte 
* Autoput A1 (Bosna i Hercegovina)
* Autoput Banja Luka–Doboj
* Autoput Glamočani–Mlinište
* Autoput Novi Grad–Banja Luka
* Autoput Vukosavlje–Brčko
* Spisak autoputeva i brzih cesta u Bosni i Hercegovini
* Spisak magistralnih puteva u Bosni i Hercegovini

## Reference 
## Vanjski linkovi 
* Radio televizija Republike Srpske: Otvorena dionica autoceste Mahovljani - Gradiška
* Tijana Veselinović, Blic online: Srpski povezana s Europom, 1. decembra 2011.
* JP Autoputovi Republike Srpske
* Informacije u autoputevima i brzim cestama u Bosni i Hercegovini

Kategorija:Autoputevi u Bosni i Hercegovini
Kategorija:Saobraćaj u Bosni i Hercegovini
Kategorija:Autoputevi Republike Srpske